Na temelju članka 66. Zakona o gospodarenju otpadom („Narodne novine“, broj 84/2021) i članka 24. stavka 1. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21 - godina izdavanja VII, 12/21 - godina izdavanja VII, 7/22 - godina izdavanja VIII i 3/23), Općinsko vijeće Općine Rakovica na svojoj \_\_. sjednici održanoj dana \_\_\_\_\_2024. godine, donosi

**Odluku o izmjenama Odluke o načinu pružanja javne usluge sakupljanja komunalnog otpada na području Općine Rakovica**

**Članak 1.**

U Odluci o načinu pružanja javne usluge sakupljanja komunalnog otpada na području Općine Rakovica („Službeni glasnik Općine Rakovica“, broj 5/22 – godina izdavanja VIII), članak 7. stavak 2. mijenja se i glasi:

„(2) Standardne veličine spremnika za sakupljanje miješanog komunalnog otpada, biootpada i ostalih vrsta otpada u okviru javne usluge na obračunskom mjestu korisnika javne usluge, na području Općine Rakovica, jesu: 120 l, 240 l i 1.100 l. Navedeni standardni spremnici koriste se na sljedeći način:

· spremnici zapremine 120 l i 240 l koriste se za sakupljanje komunalnog otpada kod kategorije korisnika kućanstvo;

· spremnici zapremine 120 l, 240 l i 1.100 l koriste se sakupljanje komunalnog otpada kod korisnika kategorije kućanstvo, potkategorija b) stambene zgrade i kategorije nije kućanstvo;

· u okviru javne usluge korisnik može imati najviše jedan spremnik odgovarajuće zapremine za svaku pojedinu vrstu otpada, osim kod korisnika kategorije kućanstvo, potkategorija b) stambene zgrade, ili ako je ugovorom drukčije određeno.“

**Članak 2.**

U članku 9. stavku 1. podstavku 1. riječi „jednom tjedno“ zamjenjuju se riječima „dva puta tijekom obračunskog razdoblja“.

**Članak 3.**

(1) U članku 17. stavak 10. briše se.

(2) Dosadašnji stavak 11. postaje stavak 10.

**Članak 4.**

(1) Članka 24. stavak 1. mijenja se i glasi:

„(1) Općina Rakovica preuzima obvezu plaćanja cijene obvezne minimalne javne usluge s uključenim porezom na dodanu vrijednost u iznosu od 100 % za korisnike socijalne skrbi koji sukladno važećim propisima o socijalnoj skrbi ostvaruju pravo na naknadu za troškove stanovanja. Nadležni upravni odjel Općine Rakovica dostavlja davatelju javne usluge ažurirani popis korisnika, na temelju kojeg davatelj javne usluge Općini Rakovica ispostavlja jedinstveni mjesečni račun, sa specifikacijom cijene pojedinačno po korisniku za sve korisnike na popisu.“

(2) Članak 24. stavak 3. mijenja se i glasi:

„(3) Općina Rakovica preuzima obvezu plaćanja cijene obvezne minimalne javne usluge s uključenim porezom na dodanu vrijednost u iznosu od 50 % za korisnike koji ispunjavaju kriterije o kojima odlučuje općinski načelnik donošenjem posebne odluke. Općina Rakovica dostavlja davatelju javne usluge ažurirani popis korisnika, a davatelj javne usluge dužan je mjesečno ispostaviti Općini Rakovica jedinstveni račun za cijenu javne usluge sa specifikacijom cijene pojedinačno po korisniku za sve korisnike na popisu.“

**Članak 5.**

(1) U članku 25. stavak 1. mijenja se i glasi:

„(1) Ugovornu kaznu određenu ovom Odlukom korisnik javne usluge dužan je platiti davatelju javne usluge u slučaju kad je postupio protivno Ugovoru. U nastavku se određuju situacije u kojima se smatra da je korisnik javne usluge postupio protivno Ugovoru i iznos ugovorne kazne u pojedinom slučaju:

1. kad u Izjavi o korištenju javne usluge ili zahtjevu za izmjenu Izjave unese lažne podatke u iznosu od godišnje cijene obvezne minimalne javne usluge;

2. kad ne predaje otpad davatelju javne usluge (ne zaduži spremnik za miješani komunalni otpad i/ili izjavljuje da trajno ne koristi nekretninu) a na temelju podataka očitanja mjernih uređaja za potrošnju električne energije, plina, pitke vode ili na drugi način davatelj javne usluge nepobitno utvrdi da korisnik javne usluge ipak koristi nekretninu u iznosu od godišnje cijene obvezne minimalne javne usluge;

3. kad odlaže otpad pored spremnika ne koristeći odgovarajuće vrećice s logotipom davatelja javne usluge, odnosno neprikladno koristi spremnik što dovodi do rasipanja otpada oko spremnika u iznosu cijene obvezne minimalne javne usluge za šest mjeseci;

4. kad ne dopusti ovlaštenim osobama davatelja javne usluge pristup svojoj nekretnini i nadzor kompostera za biootpad, ukoliko koristi mogućnost kompostiranja biootpada u iznosu cijene obvezne minimalne javne usluge za šest mjeseci;

5. kad u spremnik za reciklabilni otpad odlaže otpad druge vrste od one koja se smije odlagati u taj spremnik sukladno dobivenim uputama u iznosu od godišnje cijene obvezne minimalne javne usluge;

6. kad u spremnik za miješani komunalni otpad ili u spremnik za biootpad odlaže opasne tvari, problematični otpad ili otpad koji se može reciklirati, a koji nije prikladan za odlaganje u spremnik za biootpad, odnosno spremnik za miješani komunalni otpad u iznosu od godišnje cijene obvezne minimalne javne usluge;

7. kad ošteti ili uništi spremnik za otpad u iznosu cijene obvezne minimalne javne usluge za šest mjeseci;

8. kad odjavi javnu uslugu, a dokazano je da se nekretnina koristi; ili nekretnina se ne koristi, a nije dostavljen dokaz – obračun potrošnje vode ili obračun električne energije odabranog isporučitelja u iznosu od godišnje cijene obvezne minimalne javne usluge;

9. kad odbacuje otpad nepropisno u okoliš ili na javne površine u iznosu od godišnje cijene obvezne minimalne javne usluge;

10. kad spaljuje otpadne materijale u peći ili na otvorenom, osim ako se radi o čistom otpadnom papiru za potpalu, suhom sirovom otpadnom drvu koje nije tretirano nikakvim opasnim tvarima ili drugom osušenom otpadnom biljnom materijalu pogodnom za loženje u iznosu od godišnje cijene obvezne minimalne javne usluge.“

**Članak 6.**

Ova Odluka stupa na snagu osmog dana od dana objave u „Službenom glasniku Općine Rakovica“.

KLASA:

URBROJ:

Rakovica,